CONVOCATÒRIA DE CONCURS DE TUITS, MEMS I VÍDEOS SOBRE AFORISMES DE JOAN FUSTER #REFUSTEJANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/25354)
  + [Valencià](/va/acuerdo/25551)






Selector de idioma

Leer

* [Español](/es/acuerdo/25745)
* [Valencià](/va/acuerdo/25121)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS DE TUITS, MEMS I VÍDEOS SOBRE AFORISMES DE JOAN FUSTER #REFUSTEJANT[Butlletí Oficial Universitat d'Alacant](/ca/Publicacion)
====================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS DE TUITS, MEMS I VÍDEOS SOBRE AFORISMES DE JOAN FUSTER #REFUSTEJANT

Data d'aprovació
:   25/05/2022

Data de publicació
:   27/05/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/25729)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/25013)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/25657)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS DE TUITS, MEMS I VÍDEOS SOBRE AFORISMES DE JOAN FUSTER #REFUSTEJANT&url=https://www.boua.ua.es/va/acuerdo/25947)

**Títol:** CONVOCATÒRIA DE CONCURS DE TUITS, MEMS I VÍDEOS SOBRE AFORISMES DE JOAN FUSTER #REFUSTEJANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 25 de maig de 2022

CONVOCATÒRIA DE CONCURS DE TUITS, MEMS I VÍDEOS SOBRE AFORISMES DE JOAN FUSTER #REFUSTEJANT

1. Objecte

El Servei de Llengües, el Departament de Filologia Catalana i la Facultat de Filosofia i Lletres de la Universitat d'Alacant proposen aquesta convocatòria, l'objecte de la qual és la concessió, en règim de concurrència competitiva, del Concurs #Refustejant per a celebrar el centenari del naixement de l'escriptor valencià Joan Fuster (1922-1992), que és considerat l'intel·lectual valencià més important del segle XX.

El concurs serà de creació i publicació de tuits, mems i vídeos curts i consistirà a reinterpretar mitjançant un text curt, una imatge o un vídeo un dels cèlebres aforismes de Joan Fuster.

Els aforismes són proposicions en forma de màxima, sovint enginyosa, amb què s'enuncia un pensament o una asserció moral, filosòfica o científica. Aquest gènere va ser extensament conreat per l'autor suecà, que el portà a la màxima expressió en la literatura catalana.

2. Requisits de les persones beneficiàries

Podrà sol·licitar participar en aquest concurs l'alumnat de la Universitat d'Alacant que complisca els requisits següents:

* Estar matriculat en el curs acadèmic 2021-2022
* Presentar una obra de les següents característiques:
  + Les obres hauran d'estar escrites en català i ser originals i individuals.
  + Els tuits, mems i vídeos curts s'hauran de basar de manera clara en algun aforisme escrit per Joan Fuster.
  + Totes les creacions s'han de publicar a xarxes socials des de perfils públics que permeten la visualització de l'obra per part de la resta d'usuaris. Totes les publicacions aniran acompanyades de les etiquetes #Refustejant i #AnyFuster.

A més, cada categoria disposa d'uns requisits específics de publicació i participació:

* Els tuits que reelaboren aforismes s'hauran de publicar a Twitter.
* Els mems es podran publicar a Twitter, Instagram o Facebook.
* Els vídeos curts es podran publicar a qualsevol de les xarxes esmentades i obligatòriament a TikTok, on també s'hi haurà d'incloure l'etiqueta #estiktokat.

3. Nombre i dotació de les beques

S'atorgaran dos premis per categoria (tuits, mems i vídeos) amb la següent dotació:

* Primer premi: 120,00 €
* Segon premi: 80,00 €

Els premis poden quedar deserts si es considera que les obres publicades no assoleixen un mínim de qualitat o no s'adeqüen al propòsit del concurs.

4. Termini i procediment de presentació de sol·licituds

El termini per a presentar la sol·licitud començarà l'endemà de la publicació en el BOUA i acabarà el 3 de juliol de 2022 a les 23:59 h.

La documentació es presentarà a través del formulari d'inscripció:

<https://forms.gle/mcqGQWSZZHdefRhW6>

El formulari s'ha d'emplenar una vegada per cada obra que s'hi vulga presentar, sense cap tipus de limitació en el nombre de creacions que es poden postular per persona.

5. Criteris d'adjudicació

L'assignació dels premis es realitzarà en funció de la qualitat de les publicacions.

Podran ser exclosos aquells tuits, mems o vídeos que resulten ofensius, discriminatoris o generen sospites de plagi. En aquest últim cas, la responsabilitat serà únicament i exclusiva de la persona participant.

6. Òrgan instructor, comissió de valoració i unitat administrativa de referència

6.1. Òrgan instructor

L'òrgan instructor serà el Servei de Llengües.

6.2. Comissió de valoració

La Comissió encarregada de la valoració de les sol·licituds, anomenada "Jurat", estarà formada per personal tècnic del Servei de Llengües i un representant del Departament de Filologia Catalana.

Presidència:

- Personal tècnic del Servei de Llengües

Secretaria:

- Personal tècnic del Servei de Llengües

Vocals:

- Personal tècnic del Servei de Llengües

- Un representant del Departament de Filologia Catalana

3. Unitat administrativa de referència

La unitat administrativa de referència que gestionarà la convocatòria és el Servei de Llengües i el seu contacte electrònic és [xfuchukgpyt.ytwfsaxvbe@fl.uy](mailto:sxcjerrviuy.ulryzjypdi@dt.hz).

7. Resolució, notificació i publicació dels resultats

La rectora de la Universitat d'Alacant acordarà la resolució definitiva de la convocatòria.

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i allò que disposa l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran el 15 de juliol de 2022, en els comptes de xarxes socials del Servei de Llengües de la UA (@LlenguesUA) i l'adreça web <https://dfc.ua.es/va/joan-fuster/any-joan-fuster.html>, que substitueix la notificació a les persones interessades i produeix els mateixos efectes.

8. Marc legal i pressupostari

La convocatòria de concurs, que serveix de base reguladora, es troba recollida en la línia de subvenció 2022LS0104 de l'edició 2022 del Pla Estratègic de Subvencions 2021-23 de la Universitat d'Alacant.

El premi assignat s'ajustarà al que disposa la Llei 38/2003 i en el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació dels premis, d'un màxim de 600,00 euros, està consignada amb càrrec al capítol IV (orgànica 81.29.4F.79.71) del pressupost del Servei de Llengües de la Universitat d'Alacant. L'execució de l'anomenada dotació està supeditada a la disponibilitat de liquiditat de la Universitat d'Alacant. S'aplicaran les retencions de rendes que, si escau, establisca la legislació vigent.

9. Obligació i justificació del beneficiari

Les obligacions i mitjans de justificació del seu compliment per part dels beneficiaris es realitzaran amb caràcter previ en la presentació de la candidatura.

Els treballs guardonats i aquells que assolisquen un mínim de qualitat seran compartits als comptes a les xarxes socials del Servei de Llengües de la Universitat d'Alacant. El Departament de Filologia Catalana es reserva la possibilitat de publicar en la revista Capicua algunes de les obres presentades que es puguen reproduir en format imprès.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, es comunica que la Universitat d'Alacant tractarà les dades aportades en aquesta sol·licitud, com també aquelles contingudes en la documentació que l'acompanyen, amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic, en l'exercici dels poders públics, conferits a la Universitat d'Alacant, i en el consentiment expressat en la seua sol·licitud de participació de la persona interessada.

En el marc dels tractaments anomenats, les seues dades no podran ser cedides, excepte obligació legal.

S'informa que es poden exercir els seus drets en relació amb el tractament de les seus dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat, en el Registre General de la Universitat d'Alacant, o bé, a través de la  Seu electrònica <https://seuelectronica.ua.es/es/index.html>.

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, es pot consultar en el següent enllaç: <https://seuelectronica.ua.es/es/privacidad.html>

11. Recursos

Contra la convocatòria, les bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat del contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la Llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria, davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via, que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquestes decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquestes actes de tràmit podrà ser al·legada per les persones interessades per a la seua consideració en la resolució que pose fi al procediment.

A Alacant, el 25 de maig de 2022

La rectora,

P.D. de firma, el vicerector d'Estudis, Qualitat i Llengües

(Resolució de 22 de desembre de 2020)

Francisco Torres Alfosea





[Carretera Sant Vicent del Raspeig s/n  
03372 Sant Vicent del Raspeig - Alacant  
 Tel. 34 876 2400 - Fax 98 012 0423](https://www.google.es/maps/@18.079066,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12303&trk=tyah&trkInfo=tarId%7V0669084050485%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)